stanford-oval/wikipedia huggingface dataset:
עזרא גולדין

| --- | --- |

 לידה:  1868 לונה, בלארוס 
 פטירה:  1915 (בגיל 47 בערך) ריגה, האימפריה הרוסית 
 שפות היצירה:  עברית, יידיש 
 זרם ספרותי:  תנועת ההשכלה היהודית 
 
עזרא גולדין (בכתיב יידי: גאָלדין; לונה, 1868 ה'תרכ"ח – ריגה, 2 במאי 1915, ה'תרע"ה) היה סופר ומשורר עברי.
נולד בעיר לונה שבמחוז הורדנה, בלארוס ליצחק. עד גיל עשר למד בעירו, ולאחר מכן נסע לוולקוביסק ללמוד אצל הרב אברהם פסח סג"ל. רב העיר אברהם שמואל דיסקין מחבר הספר "לבני בנימין" בחנו, והתרשם ממנו לטובה. כשהיה בן 12 עבר לביאליסטוק כדי ללמוד אצל צבי הירש שור, מחבר הספר "צבי וחמיד", שם שהה שנה. בשנת 1886 עבר לעיר ורשה, שם גרה אחותו, ושנה לאחר מכן כתב את ספר שיריו "שירי נוער". בספר שירים מקוריים, וכן שירים מתורגמים מרוסית, ונושאיו ציוניים. גולדין הושפע משירת רוסיה. בוורשה למד פולנית וגרמנית. במהרה עבר לכתוב ספרות פרוזה, וכתב סיפורים ביידיש ובעברית בעיתונות התקופה. ב-1893 עבר לעיר לודז', ועד סוף אותו עשור חיבר בה את עיקר יצירתו הסיפורית. בראשית המאה העשרים הפסיק לכתוב ספרות והחל לעבוד בטקסטיל. כמו כן נשא באותה תקופה נאומים באסיפות וכתב פילטונים לעיתון מלודז'. עם פרוץ מלחמת העולם הראשונה, לפני הכיבוש הגרמני, ברח מלודז', ולאחר זמן התיישב בריגה, שם נפטר כעבור שנה.
סיפוריו שראו אור כספרים הם: "שכול ואלמון" (1893), "אם ובת" (1893), "למקום תורה" (1894), "קרח מכאן ומכאן" (1896) ו"דמון יהודי" (1900). ב-1896 ערך קובץ ספרותי בשם "הזמן" (ווארשא תרנ"ו), בהשתתפותם של סופרי הדור, בהם ביאליק, טשרניחובסקי וי"ל פרץ.
לקריאה נוספת

סיפורים / עזרא גולדין (ירושלים: מוסד ביאליק, תשל"א 1970; ההדיר יוסף אבן)
הערות שוליים

1 2  העברעאישער שריפטשטעלער עזרא גאָלדין געשטאָרבען, דער מארגען זשורנאל, 4 במאי 1915ּ.
↑  שירי נער, שירים... מאת עזרא גאָלדין., המליץ, 21 באוגוסט 1887
↑  אהרן דוד מרקסון, בקורת של בנין ובקורת של הריסה (מכתב גלוי לדוד פרישמאן), באתר פרויקט בן-יהודה
↑  עזרא גולדין ז"ל, הצפירה, 21 באפריל 1915
↑  ביקורת: דֶמון יהודי, מאת אורי ניסן גנסין באתר פרויקט בן-יהודה
↑  אלעזר אטלס, הזמן, ילקוט ספרותי
| --- | --- |
בקרת זהויות :  NLI: 987007297862505171  PLWABN: 9810601031905606  GND: 1169148395  ISNI: 0000 0001 1341 4809  NTA: 302301216  SUDOC: 241431530  VIAF: 165638729   WorldCat (עם VIAF): 165638729
GPT-3

| --- | --- |

 מפתח:  OpenAI 
 מחזור חיים:  28 במאי 2020 – הווה (4 שנים) 
 גרסה אחרונה:  175B 
 סוג רישיון:  רישיון קנייני 
 קוד מקור:  https://github.com/openai/gpt-3 
 arxiv.org/abs/2005.14165
 
GPT-3 (ראשי תיבות של: Generative Pre-trained Transformer 3, מילולית בעברית, טרנספורמר מאומן מראש בעל יכולת יצירה הוא מודל שפה אוטורגרסיבי, המשתמש בלמידה עמוקה כדי לייצר טקסט דמוי אנושי (כפי שאדם מוכשר היה מייצר).
GPT-3 הוא מודל חיזוי השפה מהדור השלישי בסדרת GPT-n (והיורש ל-GPT-2) שנוצר על ידי OpenAI, מעבדת מחקר לבינה מלאכותית בסן פרנסיסקו שנוסדה על ידי אילון מאסק וסם אלטמן. לגרסה המלאה של GPT-3 קיבולת של 175 מיליארד פרמטרים של למידת מכונה. GPT-3, שהוצג במאי 2020, והיה בבדיקת בטא החל מיולי 2020, הוא חלק ממגמה במערכות עיבוד שפות טבעיות (NLP) של ייצוגי שפה שהוכשרו מראש. לפני שחרורו של GPT-3, מודל השפה הגדול ביותר היה Turing NLG של מיקרוסופט, שהוצג בפברואר 2020, עם קיבולת של 17 מיליארד פרמטרים, פחות מעשירית מאשר של GPT-3.
איכות הטקסט שנוצר על ידי GPT-3 כה גבוהה עד שקשה להבדילה מזו שכתב אדם אמיתי. שלושים ואחד חוקרי ומהנדסי OpenAI הציגו את המאמר המקורי ב-28 במאי 2020 שחשף את GPT-3. במאמרם הם הזהירו מפני הסכנות הפוטנציאליות של GPT-3 וקראו למחקר כדי להפחית את הסיכון. דייוויד צ'אלמרס, פילוסוף אוסטרלי, תיאר את GPT-3 כ"אחת ממערכות ה-AI המעניינות והחשובות ביותר שיוצרו אי פעם."
מיקרוסופט הודיעה ב-22 בספטמבר 2020 כי היא רכשה זכויות שימוש בלעדיות בקוד של GPT-3; אחרים עדיין יכולים להשתמש ב-API הציבורי לקבלת פלט, אך רק למיקרוסופט יש גישה לקוד הבסיסי של GPT-3.
בשנת 2022 שוחררה גרסה מתקדמת "GPT-3.5". יש לה תכונות מתקדמות. מנוע חיפוש Perplexity מבוסס על גרסה זו.
ביקורות

בסקירה שנערכה ביולי 2020 בניו יורק טיימס, פרהאד מנג'ו אמר כי יכולתו יוצאת הדופן של GPT-3 לייצר קוד מחשב, שירה ופרוזה אינה רק "מדהימה", "מוזרה" ו"משפילה", אלא גם "די מפחידה".
ג'רום פסנטי, ראש מעבדת ה-AI של פייסבוק, אמר כי GPT-3 אינו "בטוח", ומצביע על השפה המינית, הגזענית ומוטה ושלילית שנוצרה על ידי המערכת כאשר התבקשה לדון ביהודים, נשים, אנשים שחורים והשואה.
נועם חומסקי הביע את ספקנותו לגבי הערך המדעי של GPT-3: "זה לא מודל שפה. זה עובד באותה מידה עבור שפות בלתי אפשריות כמו עבור שפות בפועל. לכן הוא מופרך, אם הוא נועד כמודל שפה, בקריטריונים מדעיים נורמליים ... אולי זה שימושי למטרה כלשהי, אבל נראה שזה לא אומר לנו כלום על שפה או הכרה באופן כללי."
ראו גם

Github Copilot
OpenAI
הערות שוליים

↑  Shead, Sam (23 ביולי 2020). "Why everyone is talking about the A.I. text generator released by an Elon Musk-backed lab". CNBC. נבדק ב-31 ביולי 2020. {{cite news}}:  (עזרה) Four preprints were released between May 28 and July 22, 2020.
↑  Bussler, Frederik (21 ביולי 2020). "Will GPT-3 Kill Coding?". Towards Data Science. נבדק ב-1 באוגוסט 2020. {{cite web}}:  (עזרה)
↑  Chalmers, David (30 ביולי 2020).  Weinberg, Justin (ed.). "GPT-3 and General Intelligence". Daily Nous. Philosophers On GPT-3 (updated with replies by GPT-3). נבדק ב-4 באוגוסט 2020. {{cite web}}:  (עזרה)
↑  Manjoo, Farhad (29 ביולי 2020). "How Do You Know a Human Wrote This?". הניו יורק טיימס. ISSN 0362-4331. נבדק ב-4 באוגוסט 2020. {{cite news}}:  (עזרה)
↑  Metz, Cade (2020-11-24). "Meet GPT-3. It Has Learned to Code (and Blog and Argue)". The New York Times (באנגלית אמריקאית). ISSN 0362-4331. נבדק ב-2020-11-24.
↑  Chomsky on Terence McKenna, Sam Harris, GPT3, Cryptocurrencies, Kierkegaard, Neuralink, & Hofstadter. 2021-03-24.  Event occurs at 1:11:44.
| --- | --- |
בקרת זהויות :  VIAF: 31161573517204521503   WorldCat (עם VIAF): 31161573517204521503
הנוער הנציונל-סוציאליסטי של דנמרק

| --- | --- |

נערה במדי הנוער הנציונל-סוציאליסטי של דנמרק, קופנהגן, יוני 1941
 מדינה:  דנמרק 
 מטה הארגון:  קופנהגן 
 תקופת הפעילות:  1932–1945 (כ־13 שנים) 
 
הנוער הנציונל-סוציאליסטי של דנמרק (בדנית: Danmarks Nationalsocialistiske Ungdom או בראשי תיבות NSU) הייתה תנועת הנוער של מפלגת הפועלים הנציונל-סוציאליסטית של דנמרק. הארגון פעל בין השנים 1932–1945.
היסטוריה

בעקבות חילופי ההנהגה במפלגת הפועלים הנציונל-סוציאליסטית של דנמרק ב-1932, הוחלט על הקמת תנועה נפרדת לנוער מתחת לגיל 18 מטעם המפלגה. באוקטובר של אותה שנה, הקים ראש מטה המפלגה בקופנהגן וילפרד פטרסן את הסניף הראשון של תנועת הנוער. כעבור חודש בלבד התגלע סכסוך בין פטרסן לבין שאר המפלגה. בעוד שהקו המפלגתי היה תמיכה באנטישמיות מתונה, פטרסן דרש אנטישמיות אגרסיבית נוסח גרמניה הנאצית. בעקבות סכסוך זה, פטרסן עזב את המפלגה והקים מפלגה חדשה "המפלגה הסוציאליסטית הדנית". פטרסן השתלט על הסניף של תנועת הנוער בקופנהגן, וסיפח אותו עבור תנועת הנוער של מפלגתו (שנקראה גם כן הנוער הנציונל-סוציאליסטי של דנמרק). במפלגה המקורית החליטו שלא לפתוח סניפים חדשים של התנועה, ובכך לבטל את קיומה למעשה.
ב-1 בספטמבר 1934 החליטה המפלגה הנציונל-סוציאליסטית להקים מחדש את תנועת הנוער. עם זאת, כדי למנוע בלבול בין תנועת הנוער שלה לתנועת הנוער של פטרסן, הוחלט בתחילה לקרוא לתנועה של הנציונל-סוציאליסטים בשם "הנוער הדני". רק ב-1936 שונה השם באופן רשמי ל"הנוער הנציונל-סוציאליסטי של דנמרק". בשנותיו הראשונות, הארגון עסק פחות בהטפה פוליטית ובחינוך צבאי כפי שהיה מקובל בתנועות נוער נאציות אחרות. תחת זאת, עסקו חניכי הארגון בעיקר בפעילויות ספורטיביות וקבוצתיות. ב-1939 מונה כריסטיאן פרדריק פון שאלבורג למנהיג התנועה, ותחת הנהגתו היא הפכה לאגרסיבית יותר. החניכים שמעו הטפות פוליטיות מדי יום, ועברו הכנה להפוך ללוחמים בשירות דנמרק.
בעקבות הכיבוש הגרמני של דנמרק ב-1940, זכה הארגון למימון נדיב. בעקבות הכיבוש החל הארגון גם בהטפה לנוער הדני להתגייס לוורמאכט ולוואפן אס אס כדי להילחם לצד הגרמנים בחזית המזרחית. התנועה פורקה יחד עם שאר המפלגה לאחר סיום המלחמה.
יוני סטויאנוב

יואן "יוני" סטויאנוב (בבולגרית: Йоан "Йони" Стоянов; נולד ב-22 במאי 2001) הוא כדורגלן ישראלי המשחק בעמדות המגן ימני והקשר בהפועל באר שבע ובנבחרת בולגריה.
קריירת מועדונים

סטויאנוב החל את דרכו בהפועל הרצליה בבוגרים, ולו הופעה אחת במדיה בליגה א' ב-2020. ב-27 בדצמבר 2020 עבר להפועל כפר סבא מליגת העל, ולאחר תום חצי העונה שנותרה, ירד עמה לעונה שלמה בליגה הלאומית (2021/2022).
ב-21 ביוני 2022 חתם לארבע עונות בהפועל באר שבע מליגת העל, תמורת 650 אלף שקל ששולמו לקבוצתו הקודמת הפועל כפר סבא, על ההעברה. ב-31 באוגוסט 2022 ערך את הופעת הבכורה שלו בהפועל באר שבע, במחזור הראשון של ליגת העל מול מ.ס. אשדוד, בהפסדה הביתי של הפועל באר שבע 1–2.
ב-21 בספטמבר 2022 הושאל מהמחזור השני ועד לתום העונה לסקציה נס ציונה מליגת העל. ב-2 באוקטובר 2022 ערך את הופעות הבכורה שלו בסקציה נס ציונה, במסגרת המחזור ה-6 לעונת 2022/2023 בליגת העל בכדורגל, בהפסד 0–2 לבני סכנין. ב-5 בנובמבר 2022 כבש את שער הבכורה שלו בליגת העל ובמדי סקציה נס ציונה, בתיקו 1–1 מול מכבי תל אביב, במסגרת המחזור האחד-עשר.
ב-1 ביולי 2023 שב מן ההשאלה לפועל באר שבע, לאחר שסקציה נס ציונה נשרה לליגה הלאומית בתום העונה הקודמת. ב-24 בפברואר 2025 האריך את חוזהו בבאר שבע עד 2028.
קריירה בינלאומית

ב-2 בנובמבר 2021 זומן סטויאנוב לראשונה לנבחרת הצעירה של בולגריה עד גיל 21, לקראת משחקי מוקדמות היורו לנבחרות צעירות עד גיל 21 לשנת 2023, מול הולנד הצעירה ומול מולדובה הצעירה. ב-2021 סטויאנוב ערך את הופעת הבכורה שלו בנבחרת בולגריה עד גיל 21 במשחקה מול הנבחרת ההולנדית עד גיל 21. לזכותו שש הופעות במדי הנבחרת הבולגרית הצעירה.
ב-23 בספטמבר 2022 ערך את הופעת הבכורה שלו בנבחרת בולגריה הבוגרת כשנכנס כמחליף בדקה ה-60 מול גיברלטר, במסגרת דרג ג' (מתוך ארבעה דרגים) בליגת האומות של אופ"א 2022/2023.
חיים אישיים

יואן סטויאנוב נולד בפלובדיב שבבולגריה ליוליה וסטויאן סטויאנוב. הוא עלה לישראל בגיל שנתיים עם אמו והוריה, וגדל בתל אביב. אביו הצטרף למשפחה לאחר כמה שנים. בגיל שש הוריו התגרשו ואביו חזר לבולגריה.
בנובמבר 2023 התארס לבת זוגו נועה בכר.
סטויאנוב מתמודד עם מחלת הסוכרת.
תארים

אלוף האלופים: 2022
תגלית העונה של ליגת העל מטעם אתר ONE וארגון שחקניות ושחקני הכדורגל בישראל: 2022/2023
הערות שוליים

↑  Напрежение в Израел заради наш младежки национал, Gong.bg (בבולגרית)
1 2  מוטי פשכצקי, ‏רשמית: יוני סטויאנוב חתם בהפועל ב"ש, באתר ערוץ הספורט, 21 ביוני 2022
↑  איציק כלפי, רשמי: יוני סטויאנוב חתם בהפועל ב"ש ל-4 עונות, באתר ynet, 21 ביוני 2022
↑  מסגרת ליגת ONE ZERO - עונה: 2022/2023 - משחק הפועל ב"ש - מ.ס. אשדוד - תוצאה 1–2 - חילופים דקה 74, באתר ההתאחדות לכדורגל בישראל, ‏31/08/2022
↑  הדר יעקבי, ‏סטויאנוב הושאל לנס ציונה עד סיום העונה, באתר ערוץ הספורט, 21 בספטמבר 2022
↑  יניב טוכמן‏, יוני סטויאנוב האריך חוזה בהפועל באר שבע עד 2028, באתר וואלה, 24 בפברואר 2025
↑  UEFA.com, Bulgaria-Gibraltar | UEFA Nations League 2023, UEFA.com (באנגלית)
↑  תומר חבז, ‏"נבחרת ישראל פספסה אותי": סטויאנוב בראיון, באתר ONE‏, 15 בדצמבר 2022
↑  תומר חבז, ‏"החבילה המלאה": הקשר שישראל עלולה לפספס, באתר ONE‏, 11 בנובמבר 2021
↑  משה מרקוס, מי ייהיה האקזיט הבא בעולם הספורט בשרון?, באתר mynet‏ רעננה, 7 בינואר 2022
↑  מברוק: גם סטויאנוב הציע נישואים!, באתר ONE - מספר אחת בספורט, ‏12:00:00 AM
↑  נדב דייג, הפרזנטור של הפועל באר-שבע להעלאת המודעות לסוכרת: יוני סטויאנוב, באתר mynet‏ באר שבע, 14 באוגוסט 2022
↑  עתידו עוד לפניו: סטויאנוב נבחר לתגלית העונה, באתר ONE‏, 18 במאי 2023
ישיבה תיכונית חיספין

| --- | --- |


בית המדרש של הישיבה
 ישיבה תיכונית
 תקופת הפעילות:  1982–הווה (כ־43 שנים) 
 מייסדים:  יגאל אריאל 
 בעלי תפקידים
 מנהל:  אופיר בן אילוז
 ראש הישיבה:  הרב חיים אייזנטל
 מיקום
 מדינה:  ישראל ישראל
 קואורדינטות:  32°50′50″N 35°47′32″E﻿ / ﻿32.847194444444°N 35.792194444444°E﻿ / 32.847194444444; 35.792194444444
 yth.co.il
  (למפת הגליל העליון מוגדלת) ישיבה תיכונית חיספין(למפת הגליל העליון רגילה) ישיבה תיכונית חיספין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבה תיכונית חיספין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבה תיכונית חיספין
 
ישיבה תיכונית חיספין (בראשי תיבות הנפוצים: ישת"ח) היא ישיבה תיכונית ביישוב חיספין, שהוקמה בשנת 1982 על ידי הרב יגאל אריאל. ישיבת חיספין היא חלק ממוסדות שונים השייכים למוסדות 'רוח הגולן'. בישיבה לומדים כ-500 תלמידים בכיתות ט'-י"ב.
משמאל ראש הישיבה לשעבר הרב מוטי פרנקו ומימין הרב אלדד כהן – ר"מ לשעבר בישיבה.
היסטוריה

מייסד הישיבה, הרב יגאל אריאל, התווה את דרכה של הישיבה בשנותיה הראשונות כישיבה חקלאית ופתוחה. הרב אריאל פרש לאחר כמה שנים מראשות הישיבה ומשמש עד היום כראש הוועד המנהל של הישיבה ומוסדותיה. מחליפו, הרב מאיר צוקרמן נתקל בהתנגדות מצד הצוות החינוכי שלא הסכים עם דרכו החינוכית וסירב לשתף פעולה. בשל כך צוקרמן פרש לאחר כשנתיים.
ראש הישיבה הבא היה הרב משה אגוזי, שכיהן עד אז כמדריך חינוכי ולאחר מכן כר"מ בישיבה. הרב אגוזי המשיך לפתח את גישתה החינוכית של הישיבה, וזכה לשבחים רבים מצד רבנים ואישי חינוך רבים. לאחר כעשר שנים כראש הישיבה פרש הרב אגוזי לטובת הקמת "בית למדרש התורה" ללימודי תורת הקבלה. לאחר פרישתו של הרב אגוזי מונה הרב פלטיאל גרנות ("פלטי") לכהן כראש הישיבה. חזונו של הרב פלטי היה להפוך את הישיבה לישיבה תורנית דמוקרטית (ית"ד), ובכך להופכה למודל של חינוך המתאים לפסוק "חנוך לנער על פי דרכו" (ספר משלי, פרק כ"ב, פסוק ו'). בשנת הלימודים תשס"ו פרש הרב גרנות מתפקידו ובמקומו מונה הרב חיים טרבלסי. בסוף שנת הלימודים תשס"ח פרש הרב טרבלסי ובשנת הלימודים תשס"ט חזר הרב אגוזי לעמוד בראשות הישיבה. בשנת הלימודים ה'תשע"ד פרש הרב אגוזי מראשות הישיבה ובמקומו התמנה הרב מוטי פרנקו. בסיום שנת הלימודים ה'תשע"ח סיים הרב מוטי פרנקו את תפקידו כראש הישיבה ובמקומו התמנה הרב חיים אייזנטל. מנהל התיכון הוא אופיר בן אילוז והמנכ"ל הוא גבריאל (גבי) חמו.
ראו גם

בוגרי ישיבה תיכונית חיספין
חאפער

חאפער היא מילה ביידיש, אליה הגיעה מלשונות סלאביות ומשמעותה חוטף.
בתקופת שלטונו של ניקולאי הראשון, קיסר רוסיה הוטל על היהודים באימפריה הרוסית לספק ארבעה מגויסים לצבא הרוסי על כל אלף תושבים. ראשי הקהילה נמנעו מלגייס את בני משפחותיהם ואת מקורביהם, סוחרים עשירים ובעלי מקצועות נדרשים ותלמידים חכמים. המגויסים הגיעו מקרב דלת העם, מקרים סוציאליים, עברינים ופורקי עול. גם הם לא ששו להתגייס, לכן היה קושי לספק את מכסת המגויסים. ראשי הקהילות נהגו לעתים לשכור בריונים, שיחטפו מועמדים לגיוס - בריונים אלה כונו "חאפערים".
במדינת ישראל מקובל הכינוי "חאפער" לנהג מונית, שאינו משתייך לתחנת מוניות מסוימת ו"חוטף" לקוחות פוטנציאליים של תחנות מוניות שונות.
הערות שוליים

↑  שלום בוגוסלבסקי, הסיפור הבלתי־סביר והלא־מספיק־זכור על עלייתה ונפילתה של מזרח אירופה היהודית, הוצאת זרש, 2024, עמודים 284 - 288
רנדי ג'קסון

| --- | --- |

רנדי ג'קסון, 2009
 לידה:  23 ביוני 1956 (בן 68) באטון רוז', ארצות הברית 
 מוקד פעילות:  ארצות הברית 
 תקופת הפעילות:  מ-1983 
 מקום לימודים:  אוניברסיטת סאות'רן 
 סוגה:  רוק, ג'אז-פאנק 
 כלי נגינה:  גיטרה בס, גיטרה, בס 
 חברת תקליטים:  קולומביה רקורדס 
 פרופיל ב-IMDb
 
רנדי ג'קסון (באנגלית: Randall Darius Jackson; נולד ב-23 ביוני 1956) הוא מנהל מוזיקלי, מגיש טלוויזיה ומוזיקאי אמריקאי, הידוע בעיקר כשופט בתוכנית אמריקן איידול בשנים 2002–2013.
ג'קסון החל את הקריירה שלו בשנות ה-80 כנגן בס מקצועי, וניגן עבור אמנים בז'אנרים מגוונים כמו ג'אז, פופ, רוק ו-R&B. בהמשך עבר להפקה מוזיקלית ולעבודה במחלקות אמנים ורפרטואר (A&R) בחברות התקליטים קולומביה רקורדס וMCA רקורדס. הוא התפרסם במיוחד בזכות היותו השופט שכיהן במשך הזמן הארוך ביותר בתוכנית הכישרונות American Idol, וכן כמפיק בפועל של תוכנית הריקודים America’s Best Dance Crew בערוץ MTV.
במאי 2020, ג'קסון חזר לתפקיד הבסיסט של להקת הרוק Journey, לאחר עזיבתו הפתאומית של החבר המייסד רוס ולורי. בעבר, מילא תפקיד זה גם בשנת 1986 באלבום Raised on Radio ובסיבוב ההופעות של הלהקה.
ראשית חייו

ג'קסון נולד ב-23 ביוני 1956 בעיר באטון רוז', לואיזיאנה. הוריו הם ג'וליה, עקרת בית, והרמן ג'קסון, שהיה מנהל עבודה במפעל. בשנת 1979, סיים תואר ראשון במוזיקה מאוניברסיטת Southern University.
קריירה מוזיקלית > שנות ה-80 המוקדמות

בשנות ה-80 המוקדמות ניגן רנדי ג'קסון כנגן בס בשלושה אלבומים של המוזיקאי ז'אן-לוק פונטי, וכן שיתף פעולה עם להקת הרוק Taxxi. בשנים 1986–1987 הצטרף ללהקת הרוק האמריקאית Journey, תחילה כנגן אולפן ולאחר מכן יצא עמה לסיבוב הופעות.
קריירה מוזיקלית > סוף שנות ה-80

בסוף שנות ה-80 עבר ג'קסון לאיטליה ושיתף פעולה עם כוכב הפופ האיטלקי זוקרו (Zucchero). הוא ניגן באלבום Zucchero and the Randy Jackson Band, שהופק על ידי קוראדו רוסטיצ'י. ב-1985 הופיע ג'קסון לצד זוקרו בפסטיבל המוזיקה סן רמו עם השיר "Donne". באותה תקופה השתתף גם בפרויקט של קית' ריצ'רדס לפסקול הסרט ג'ק פלאש המקפץ בכיכובה של וופי גולדברג. בפרויקט זה ניגן ג'קסון על הבס, לצד מוזיקאים מובילים כמו אריתה פרנקלין, שביצעה את השירה הראשית וניגנה בפסנתר.
לקראת סוף העשור המשיך ג'קסון לעבוד כנגן אולפן. בין היתר, השתתף באלבום הסולו הראשון של הגיטריסט סטיב לוקאת'ר מלהקת Toto, וכן ניגן בחמישה שירים באלבום Silky Soul של להקת Maze ב-1989. באותה שנה השתתף גם במספר אלבומים של הסקסופוניסט קני ג'י.
קריירה מוזיקלית > שנות ה-90

בשנות ה-90 המשיך ג'קסון לפעול כנגן בס באלבומים בולטים, בהם:
Divinyls (1991) של להקת Divinyls – כולל השיר "I Touch Myself".
Matters of the Heart (1992) של טרייסי צ'פמן – ניגן בשירים "Bang Bang Bang", "Open Arms" ו-"Dreaming on a World".
Human Touch (1992) של ברוס ספרינגסטין – ניגן בשיר הנושא.
קריירה מוזיקלית > שנות ה-2000 וה-2010

ב-2008 הוציא ג'קסון את האלבום Randy Jackson's Music Club, Vol. 1, שבו שימש כמפיק. הסינגל המוביל מהאלבום, "Dance Like There's No Tomorrow", בוצע על ידי הזמרת פאולה עבדול. ב-2010 השתתף בהפקת הגרסה המחודשת "We Are the World 25 for Haiti", שיצאה למען נפגעי רעידת האדמה בהאיטי.
קריירה מוזיקלית > פעילות כמנהל מוזיקלי

ג'קסון עבד כמנהל מוזיקלי עם להקת Paper Tongues וסייע להם לחתום על חוזה עם הלייבל A&M/Octone. בנוסף, ניהל את מחלקת ה-A&R בחברות התקליטים קולומביה רקורדס ו-MCA רקורדס.
קריירה ברדיו

ג'קסון מנחה תוכנית רדיו שבועית בשם Randy Jackson's Hit List, המשודרת בסינדיקציה על ידי Westwood One. בכל שבוע הוא סופר לאחור את 30 הלהיטים המובילים בקטגוריות Urban AC ו-Mainstream AC.
קריירה בטלוויזיה > אמריקן איידול

בשנת 2002, ג'קסון הצטרף לצוות השופטים של התוכנית American Idol לצד פאולה עבדול וסיימון קאוול. לאחר עזיבתו של קאוול בשנת 2010, הפך ג'קסון לשופט הוותיק ביותר בתוכנית.
תחילה, תכננו המפיקים להוריד את תפקידו לשופט אורח בעונה ה-12 (2013), אך לבסוף נשאר כשופט מלא. במאי 2013, הודיע כי הוא עוזב את התוכנית כדי להתמקד בעסקים אחרים, אך בספטמבר 2013 הוכרז כי ישמש כמנטור בתוכנית במקום ג'ימי איובין. הוא עזב את התוכנית סופית בנובמבר 2014.
קריירה בטלוויזיה > America's Best Dance Crew

ג'קסון הפיק את התוכנית America's Best Dance Crew, תוכנית מציאות ותחרות ריקודים קבוצתית אמריקאית, אשר עלתה לשידור ב-7 בפברואר 2008 בערוץ MTV ובוטלה בשנת 2012 עקב ירידה ברייטינג. בכל שבוע הציגו הקבוצות את כישרונן היצירתי בכוריאוגרפיה וביכולות ריקוד, כאשר בכל פרק קבוצה אחת הודחה על ידי השופטים. התחרות נמשכה עד שנבחרה קבוצת הריקוד הזוכה, אשר הוכתרה בתואר America's Best Dance Crew וזכתה בפרס כספי של 100,000 דולר.
חייו אישיים

נישואיו הראשונים של ג'קסון לאליזבת' ג'קסון הסתיימו בגירושין בשנת 1990, ולשניים נולדה בת בשם טיילור. בשנת 1995 נישא לאריקה רייקר, ולזוג נולדו שני ילדים, בת בשם זואי ובן בשם ג'ורדן. בשנת 2014 הגישה רייקר בקשה לגירושין בשל הבדלים בלתי ניתנים לגישור, והגירושין הושלמו בשנת 2019. בשנת 2003 עבר ג'קסון ניתוח לקיצור קיבה והשיל 52 קילוגרמים. בפברואר 2008 חשף בפרסומת טלוויזיונית כי הוא מתמודד עם סוכרת מסוג 2.
קישורים נוספים

מדיה וקבצים בנושא  בוויקישיתוף
רנדי ג'קסון, ברשת החברתית פייסבוק
רנדי ג'קסון, ברשת החברתית אקס (טוויטר)
רנדי ג'קסון, במסד הנתונים הקולנועיים IMDb (באנגלית)
רנדי ג'קסון, באתר AllMusic (באנגלית)
רנדי ג'קסון, באתר MusicBrainz (באנגלית)
רנדי ג'קסון, באתר Discogs (באנגלית)
רנדי ג'קסון, באתר Songkick (באנגלית)
רנדי ג'קסון, באתר בילבורד (באנגלית)
הערות שוליים

↑  Kreps, Daniel (2020-05-24). "Journey Reveal Lineup Changes, Randy Jackson's Return". Rolling Stone (באנגלית אמריקאית). נבדק ב-2020-06-05.
↑  Collar, Matt. "Randy Jackson Biography". AllMusic.com. נבדק ב-19 בנובמבר 2020. {{cite web}}:  (עזרה)
↑  "Randy Jackson Biography (1956–)". Biography.com. נבדק ב-19 בנובמבר 2020. {{cite web}}:  (עזרה)
↑  Anselmi, Eddy (2009). "Donne". Festival di Sanremo: almanacco illustrato della canzone italiana. Panini Comics. p. 356. ISBN 978-8863462296.
↑  Randy Jackson's Hit List, RJHitList.com
↑  Marechal, AJ (2012-11-11). "Music stops for 'Best Dance Crew'". Variety. נבדק ב-2012-11-11.
↑  "Randy Jackson is executive producer of 'America's Best Dance Crew.'". Boston Herald. Associated Press. 6 בפברואר 2008. נבדק ב-25 בפברואר 2008. {{cite news}}:  (עזרה)
↑  Merrett, Robyn (2 בינואר 2019). "Randy Jackson Settles Divorce 4 Years After His Estranged Wife Erika Riker Filed: Report". People. {{cite news}}:  (עזרה)
↑  Neal, Rome (2004-02-02). "Idol Nearly Half The Man, Randy Jackson Goes On The Lighter Side For A New Look". CBS News. אורכב מ-המקור ב-15 בפברואר 2004. נבדק ב-2013-12-13. {{cite news}}:  (עזרה)
| --- | --- |
בקרת זהויות :  ICCU: BCTV001585  ISNI: 0000 0001 1492 2266  LCCN: no2004026464  MusicBrainz: 39828c81-cc39-4e8a-8e00-f0874c657d47  NKC: xx0082663  NTA: 074253085  VIAF: 58787724   WorldCat (עם VIAF): 58787724
GPT-4

| --- | --- |
 מפתח:  OpenAI 
 מחזור חיים:  14 במרץ 2023 – הווה (שנתיים)
 נכתבה בשפות:  פייתון 
 סוג רישיון:  רישיון תוכנה לא חופשי
 קטגוריה:  מודל שפה
 openai.com/gpt-4
 
GPT-4 (ראשי תיבות: Generative Pre-trained Transformer 4,  בתרגום חופשי: "טרנספורמר מאומן מראש בעל יכולת יצירה") הוא מודל שפה רב-מודאלי (אנ') המפותח על ידי חברת OpenAI, אשר מסוגל לקבל כקלט טקסט ותמונה, ולהגיב לכך כפלט טקסט. תכונה זו היא בעיקרה המייחדת את המודל מקודמיו בסדרת GPT.
גרסה מוגבלת של המודל (ללא עיבוד תמונה) שוחררה ב-14 במרץ 2023, וצפויה להיות זמינה דרך API של חברת OpenAI, ובנוסף למשתמשי ChatGPT Plus (גרסה משופרת של ChatGPT בתשלום). חברת מיקרוסופט, אשר מעט קודם לשחרור המודל הודיעה על שילוב מודל GPT במנוע החיפוש שלה בינג, אישרה כי למעשה השימוש היה ב-GPT-4 לפני שחרורו הרשמי של המודל. המודל הוא מסוג טרנספורמר (המעבד יחידות טקסט שלמות בו-זמנית) וככזה הוא אומן ליצור טקסט הן באמצעות נתונים ציבוריים והן באמצעות נתונים שסופקו לו ברישיון מטעם צדדים שלישיים, ולאחר מכן, מאמנים אנושיים ביצעו למודל "כוונון" סופי בשיטת למידת החיזוק (מתן פידבק אנושי על תוצאות חיזוי המודל).
אימון ויכולות

במסגרת הכרזתה של OpenAI על שחרור המודל, כתבה החברה כי המודל "אמין ויצירתי יותר מקודמו, GPT-3, ומסוגל להתמודד עם הוראות ניואנסיות בצורה טובה יותר." המודל מסוגל לקרוא, לנתח וליצור טקסט באורך של עד 25,000 מילים, והדבר מהווה שיפור משמעותי ביחס לקודמיו. עוד ציינה החברה כי המודל נבנה כחלק ממאמצי החברה להרחיב את תחום הלמידה העמוקה (שיטת למידת מכונה שבבסיסה שימוש במספר שכבות).
כקודמיו, וכנובע משמו, המודל הוא טרנספורמר, כלומר מודל העובד בשיטת "קשב עצמי" ומעבד יחידות טקסט שלמות בו-זמנית. יש לציין כי המפרט הטכני של GPT-4 נמנע במפורש מלציין את גודל המודל, תוך ציון המשמעות התחרותית וההשלכות הבטיחותיות הקשורות במודלים בקנה-מידה גדול. חברי הקונגרס של ארצות הברית דון בייר וטד ליאו אישרו ל"ניו יורק טיימס" כי סם אלטמן, מנכ"ל חברת OpenAI, ביקר בקונגרס בינואר 2023 על מנת להדגים את יכולותיו של GPT-4 ואת "בקרות האבטחה" המשופרות שלו בהשוואה לדגמי אינטליגנציה מלאכותית אחרים.
לפי ה"ניו יורק טיימס", GPT-4 הראה שיפורים מרשימים ברמת הדיוק בהשוואה ל-GPT-3.5, בהן בולטת היכולת לסכם ולהגיב על תמונות. כמו כן, על פי המגזין, המודל הצליח לסכם טקסטים מורכבים, ואף עבר מבחן לשכת עורכי דין של מספר מדינות בארצות הברית, ומבחנים סטנדרטיים נוספים בתחומים אחרים כגון אמנות, ביולוגיה, סטטיסטיקה ועוד. במגזין צוין כי המודל עודנו לוקה בבעיית ה"הזיות" (hallucination), מונח מתחום למידת המכונה המתאר תגובות שנדמות למודל כסבירות, על אף שהן שגויות עובדתית, מבלי שהמודל מבין זאת. הדבר נחשב לתכונה שלילית בולטת אף אצל המודלים שקדמו לו.
ביקורות

החלטת OpenAI שלא לחשוף פרטים טכניים אודות המודל ספגה ביקורת מצד חוקרי AI שונים, בהם בכירים בחברת HuggingFace, שטענו כי הסתרה זו פוגעת באופי הפתוח של קהילת הבינה המלאכותית, בכך שהיא מונעת פיתוחים המשפרים את ביצועי GPT-4.
כשבועיים לאחר שחרורו של המודל, בסוף חודש מרץ 2023, חתמו למעלה מ-1,000 חוקרי בינה מלאכותית על מכתב הקורא להשעות את פיתוחי הבינה המלאכותית המתקדמים יותר מ-GPT-4 למשך שישה חודשים. זאת, בשל דאגות הנוגעות לאובדן שליטה ביכולתה של הבינה המלאכותית, ולהיעדר הרגולציה בתחום זה. בין החותמים על המכתב מצויים יובל נח הררי, אילון מאסק וסטיב ווזניאק (ממייסדי אפל).
שימושים

המודל משמש את גרסת ה-Plus של ChatGPT. מעבר לכך, מיקרוסופט הודיעה ב-17 במרץ 2023 כי תשלב את המודל במוצרי מיקרוסופט אופיס, בהם Word, Excel, PowerPoint, Outlook, Teams ועוד. כמו כן הודיעה גיטהאב, הנמצאת בבעלותה של מיקרוסופט, כי היא מתכננת להשתמש במודל כחלק ממוצר הבינה המלאכותית שלה, Copilot (שיכולתו המרכזית היא להשלים קוד של מתכנתים ולהקל על עבודתם).
חברות נוספות הודיעו על כוונתן לשלב את GPT-4 במוצריהן, בהן אקדמיית קהאן, המספקת שיעורים מוקלטים לציבור הרחב ללא כוונת רווח.
נכון ל-1 בדצמבר 2023, מספר המשתמשים הפעילים החודשיים ב-ChatGPT עבר את 100 מיליון. נתון זה משקף את הצמיחה המהירה של הפלטפורמה מאז השקתה, כאשר בתוך חודשיים בלבד היא הגיעה ל-100 מיליון משתמשים.